**Inspirerende oplevelser hos ILVA Lyngby**

Efter IDEmøbler for en måneds tid siden blev en del af ILVA, er der sket meget spændende hos ILVA Lyngby. Sammenlægningen betyder, at det store bolighus har fået konsolideret og udvidet sit sortiment, og det er siden blevet opdateret med spændende nye indretninger og møbler. Bolighuset byder derfor, med sit brede udvalg, på alt, hvad man kan begære til hjemmet.

Butikschef Dan Rønnenkamp trådte til sin stilling i bolighuset i juli i år efter at have været butikschef i IDEmøbler i Holbæk i fem år. Med mere end 30 års erfaring indenfor faget er han en branchekendt veteran, og er begejstret for at være ansvarlig for det store bolighus. Som butikschef prioriterer han at skabe spændende oplevelser for kunderne i ILVA Lyngby, og ser frem til at vise dem de ændringer, som finder sted.

”Vores butik skal være et sted, hvor man føler sig hjemme og bliver inspireret. Personalet hjælper til med rådgivning om hele vores sortiment, så man i fællesskab finder den bedste løsning – og dermed får den bedste oplevelse,” fortæller Dan Rønnenkamp.

Hos ILVA har vi et sortiment, hvor det i stor grad er muligt at tilpasse vores møbler efter eget ønske, så du selv kan designe dem til netop dit hjem.